Številka: 10033-64/2025/1

Datum: 1. 9. 2025

Skladno s 4. točko 68. člena, na podlagi 2. in 3. odstavka 70. člena Zakona o javnih uslužbencih (ZJU; Ur. L. RS, št. [63/07](http://www.uradni-list.si/1/objava.jsp?sop=2007-01-3411) UPB, s spremembami in dopolnitvami) in na podlagi 25. člena Zakona o delovnih razmerjih (ZDR-1, Ur. l. RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) Agencija Republike Slovenije za okolje objavlja prosto pripravniško strokovno tehnično delovno mesto

**METEOROLOG III – PRIPRAVNIK** (m/ž), šifra DM 12043, v Sektorju za podporo podnebno odvisnim dejavnostim, Uradu za meteorologijo, hidrologijo in oceanografijo, za določen čas osmih (8) mesecev pripravniške dobe, s polnim delovnim časom, za delo na projektu LIFE4ADAPT.

Kandidati/ke, ki se bodo prijavili/le na prosto delovno mesto, morajo izpolnjevati naslednji pogoj:

* visokošolsko strokovno izobraževanje (prejšnje)/visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja), specialistično izobraževanje po višješolski izobrazbi (prejšnje)/specializacija po višješolski izobrazbi (prejšnja) oziroma višješolsko izobraževanje (prejšnje)/višješolska izobrazba (prejšnja).[[1]](#footnote-1)

Delovne naloge:

* usposabljanje pri opravljanju strokovnih del s področja meteorologije / hidrologije v okviru projekta LIFE4Adapt,
* usposabljanje pri razvoju in vpeljavi novih tehnologij in metodologij v okviru projekta LIFE4Adapt,
* usposabljanje za administrativno in drugo delo na projektu LIFE4Adapt v skladu s tekočimi potrebami, navodili vodje projekta in navodili vodilnega partnerja.

Prednost pri izbiri bodo imeli kandidati/ke z izobrazbo s področja meteorologije, fizike, matematike, naravoslovno-tehnične smeri, izkušnjami s statistično analizo podatkov, programiranjem – R/Python in zanimanjem za interdisciplinarno področje podnebnih sprememb.

Skladno z določbo Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/09 in 32/25 – ZJU-1; v nadaljevanju: Pravilnik) ter prvim odstavkom 106. člena Zakona o javnih uslužbencev je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi.

Delovno razmerje z izbranim kandidatom(ko) bo sklenjeno za določen čas, za čas trajanja pripravništva osmih (8) mesecev, s polnim delovnim časom, za delo na projektu LIFE4ADAPT. Izbrani(a) kandidat(ka) bo delo opravljal(a) v prostorih Agencije Republike Slovenije za okolje, Vojkova 1b, Ljubljana.

Projekt *LIFE Prilagodimo se podnebnim spremembam* (LIFE23-IPC-SI-LIFE4ADAPT) sofinancira Evropska unija iz programa LIFE (53,34 %) v okviru Grant Agreement št. 101147797. Preostali delež za partnerja ARSO zagotovi Republika Slovenija. Denarna sredstva za financiranje zaposlitve so zagotovljena v proračunu Republike Slovenije na proračunskih postavkah:

* + 251057 – Projekt LIFE4ADAPT – EU (53,34 %),
	+ 251058 – Projekt LIFE4ADAPT – slovenska udeležba (46,66 %).

**Kandidat/ka mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. izjavo o izpolnjevanju pogoja glede delovnih izkušenj oziroma opis delovnih izkušenj in
3. izjavo, da za namen te javne objave dovoljuje Agenciji Republike Slovenije za okolje pridobitev teh podatkov iz uradne evidence.

Kandidati/ke za razpisano prosto strokovno-tehnično delovno mesto vložijo prijavo na obrazcu **»prijavni obrazec«**, ki je priloga tej javni objavi. Zaželeno je, da je prijavnemu obrazcu priložen tudi kratek življenjepis kjer kandidat/ka poleg formalne izobrazbe navede tudi druga znanja in veščine, ki jih je pridobil/a.

Kandidat/ka vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta meteorolog III - pripravnik, šifra DM 12043, v Sektorju za podporo podnebno odvisnim dejavnostim, Uradu za meteorologijo, hidrologijo in oceanografijo na Agenciji Republike Slovenije za okolje, pod zaporedno št. 10033-64/2025« na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **torka, 16. 9. 2025**. Za pisno obliko prijave se šteje tudi elektronska oblika, poslana na elektronski naslov: gp.arso@gov.si, pri čemer veljavnost prijave ni pogojena z elektronskim podpisom.

Kandidati/ke bodo pisno obveščeni o (ne)izboru, v roku 8 dni po zaključenem postopku izbire.

Informacije o izvedbi javne objave dobite na tel.: 01/ 478 4134 (Matej Čuček).

 mag. Gregor SLUGA

 namestnik generalnega direktorja

 p. p. št. 0210-9/2019-6 z dne 1. 4. 2021

1. Pojem »prejšnja« vključuje višješolske študijske programe, sprejete pred 1. 1. 1994 po Zakonu o usmerjenem izobraževanju (Uradni list RS, št. 11/80, 6/83, 25/89 in 35/89). V to višješolsko izobraževanje po letu 1995/96 ni bilo več vpisa; zadnji diplomanti so to šolanje zaključili v letu 2002. [↑](#footnote-ref-1)